પહેલા પણ કોંગ્રેસની કેન્દ્રમાં રહેલી સરકારે બનાવેલી સંચાર સમિતિએ પણ એ સમયે નોંધ લેવી પડી છે કે, ગુજરાતમાં લઘુમતી સમુદાયનો વિકાસ નોંધપાત્ર પ્રમાણમાં થયો છે. વિજય રૂપાણીએ આ પ્રસંગ ભાજપ સરકારના વખાણ કરતા જણાવ્યું હતું કે, ભાજપ સરકાર ગરીબોની સરકાર છે. રાજ્યમાં કોઈ નાગરિક ભુખ્યો ના સુવે તેની ચિંતા કરે છે. વધુમાં વિકલાંગો અને લધુમતીઓના આર્થિક તેમજ શૈક્ષણિક વિકાસ માટે સીધા ધિરાણના ચેક વિતરણના કાર્યક્રમમાં કેન્દ્રીય રાજ્ય કક્ષાના મંત્રી મુક્તાર અબ્બાસ નકવી પણ ઉપસ્થિત રહ્યા હતા.